Pentagon vakili Mishel Baldantsaning ma’lumot berishicha, AQSh Suriya hududida Rossiya bilan hamkorlikda harakat qilishni rejalashtirmagan. "Ayni vaqtda Rossiya bilan hamkorlikda harbiy amaliyotlar o‘tkazish bo‘yicha hech qanaqa reja yo‘q", deya javob bergan u "Interfaks" muxbirining Sergey Lavrov tomonidan Rossiya IShIDga qarshi kurashdagi harakatlarini AQSh bilan muvofiqlashtirgan holda olib borishga tayyorligi haqidagi bayonotiga izoh berishi so‘ralgan savoliga javoban. Baldantsa AQSh va Rossiya o‘rtasida Suriya osmonidagi xavfsizlikni ta’minlash bo‘yicha tuzilgan memorandumni eslab, bu kelishuv samarali ishlayotganini ta’kidlagan. "AQSh Suriyada IShIDga qarshi kurashayotgan mahalliy kuchlarga yordma berish uchun turibdi", degan u. Uning qayd etishicha, AQSh va Rossiya o‘rtasida Suriya bo‘yicha dialog harbiylar vositasida emas, diplomatlar vositasida olib boriladi.